O‘zbekiston Respublikasi tashqi ishlar vaziri Abdulaziz Komilov boshchiligidagi delegatsiyasi 2019 yilning 10 oktabr kuni Ashxobod shahrida Mustaqil Davlatlar Hamdo‘stligi tashqi ishlar vazirlari kengashining navbatdagi majlisida ishtirok etdi. MDH ishtirokchi mamlakatlari TIV rahbarlari Hamdo‘stlik doirasidagi hamkorlikning hozirgi holati va uni rivojlantirish istiqbollarini muhokama qildilar hamda xalqaro siyosatning dolzarb masalalari yuzasidan fikr almashdilar. Majlisda hujjatlar loyihalari ko‘rib chiqildi va MDH Davlat rahbarlari kengashining 11 oktabr kun Ashxobod shahrida bo‘lib o‘tadigan majlisiga tasdiqlatish uchun taqdim etildi.